Det kan være en rigtig god idé at udarbejde en fremlejekontrakt mellem barn og fremlejetager, idet en sådan kontrakt regulerer det indbyrdes lejeforhold. Efter lejeloven kan barnet som fremlejegiver opsige lejemålet med en måneds varsel, hvorfor man typisk forlænger denne opsigelsesperiode i en fremlejekontrakt til 3 måneder, således barnet har tid til at finde en ny fremlejetager, og at fremlejetager er sikret i 3 måneder indtil vedkommende har fundet et nyt sted at bo. Herudover er det en rigtig god idé at have på skrift, hvorledes barn og fremlejetager skal deles om udgifterne.